“สศค.” ปัดรัฐบาลถังแตก แม้เก็บรายได้ต่ำเป้า ยันฐานะการคลังยังแข็งแกร่ง
“สำนักงานเศรษฐกิจการคลัง” ปัดรัฐบาลถังแตก แม้เก็บรายได้ต่ำเป้า ยันฐานะการคลังยังแข็งแกร่ง
“สำนักงานเศรษฐกิจการคลัง” ปัดรัฐบาลถังแตก แม้เก็บรายได้ต่ำเป้า ยันฐานะการคลังยังแข็งแกร่ง
17 ส.ค. 2563

นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กระทรวงการคลัง กล่าวถึงกรณีที่นายธีระชัย ภูวนาถนรานุบาล อดีต รมว.คลัง ออกมาระบุว่า ประเทศไทยเงินหมดประเทศ และมีแนวโน้มจะเก็บภาษีพลาดเป้า 5 แสนล้านบาทว่า ปัจจุบันฐานะการคลังยังอยู่ในระดับที่แข็งแกร่ง ไม่มีความน่ากังวลแต่อย่างใด แม้ว่าในปีนี้ภาพรวมการจัดเก็บรายได้จะทำได้ต่ำกว่าเป้าหมาย แต่ยังสามารถบริหารจัดการเงินคงคลังได้เป็นอย่างดี
 “ยืนยันว่าประเทศไทยไม่ได้ถังแตก โดยกระทรวงการคลังยังสามารถบริหารจัดการเงินคงคลังได้ ทั้งการกู้เพื่อชดเชยการขาดดุล หรือการบริหารจัดการกระแสเงินสด” นายลวรณ กล่าว  
ส่วนการที่สภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ปรับคาดการณ์อัตราการขยายตัวทางเศรษฐกิจของไทยในปี 63 มาอยู่ที่ -7.5% ก็เป็นตัวเลขที่ใกล้เคียงกับที่ สศค.คาดการณ์ไว้ว่าจะหดตัว -8.5% โดยหลังจากนี้จะต้องมีการติดตามสถานการณ์ต่างๆ ที่มีผลต่อเศรษฐกิจอย่างใกล้ชิด โดยเฉพาะการแพร่ระบาดของโควิด-19 เพื่อนำมาพิจารณาปรับประมาณการเศรษฐกิจในรอบต่อไป